LeroyDyer/wikipediaSW huggingface dataset:
Dolly Unachukwu

Dolly Unachukwu (alizaliwa tarehe 1 Novemba 1969) ni muigizaji kutoka nchini  Nigeria .

Dolly Unachukwu ni mmoja wa waanzilishi wa  Nollywood, muigizaji mwenye talanta, mwandishi, muaandaji na hivi karibuni amekuwa muongozji wa filamu, Akiwa amezaliwa  mwaka 1969 katika familia ya watoto saba , Unachukwu alianza Sanaa yake ya uigizaji akiwa na umri wa miaka 16. Mwenyeji wa Amachi katika jimbo la  Anambra, alitokea kwa mara ya kwanza katika sinema ya runingani junior drama mwaka 1985 kama katibu. Baadae mwaka huo aliigiza tena katika telenovela ya Mirror in the Sun kama  as Prisca, lakini ni uhusika wake kwenye  Fortunes ndio uliompa jina la nyumbani mwaka 1993 alipoigiza kama ‘Fadeke’ mke wa tajiri na mwanamke halisi wa Nigeria.

Mwaka 1997, Unachukwu alitoa hadithi ya maisha yake, Wildest Dream.  Kwenye filamu hiyo, anaelezea madhila ya ndoa yake ya kwanza iliyosarambatika mwaka 1994 ikimfanya kuwa mzazi mmoja/ peke yake. Mumewe huyo wa zamani alitishia kumfungulia mashtaka kwa kutumia jina lake halisi katika filamu hiyo. Unachukwu aliolewa tena mwaka 2000 na mwezi wa nane mwaka huo huo aliungana na mumewe Uingereza, ambapo waliishia kuachana uwanja wa ndege baada ya kugundua kuwa hakua mkweli kwake. Akiwa Uingereza , alipata maarifa Zaidi baaada ya kupata kibali cha udereva mwaka 2002 na mwaka uliofuata alianza shahada ya miaka mitatu ya failamu na video katika chuo cha East London, akipumzika kwa miaka miwili kwa ajili ya malezi ya mwanaye aliyezaliwa 2004, Alihitimu mwezi wa sita 2008, Unachukwu aliandaa na kuongoza filamu yake mwenyewe iliyojilikana kama The Empiremwaka  2005, wakati akiwa katika mapumziko ya chuo.

Unachukwu amesoma pia katika chuo cha Television College Jos kilichopo Jimbo la Plateau , ambapo alipata diploma ya uzalishaji wa vipindi vya runinga  mwka 1998, Pia alisomea fonetiki mwaka 1989 katika FRCN Training school Lagos na baadae kwenda chuo kikuu cha Lagos mwaka 1990 na kupata diploma (astashahada) ya sheria.

Filamu 

 Mirror in the Sun (TV) 1986

 Fortunes (TV) 1993

 Deadly Affair 1995 1&2 1994

 Glamour Girls 2 1995

 Tears for Love 1996

 Deadly Affair II 1997

 Deadly Passion 1997

 Wildest Dream 1997

 Love without Language 1998

 Brotherhood of Darkness 1998

 Father Moses 1999

 Full Moon 1 & 2 1999

 War of Roses 2000

 The Empire 2005

 Sisters Love 2007

Marejeo 

 Waigizaji filamu wa Nigeria
Waliozaliwa 1969
Patience Ozokwor

Patience Ozokwor aliyezaliwa 14 Septemba 1958, ni mwanamuziki raia wa Nigeria, mbunifu wa mitindo, mwimbaji wa injili na mwigizaji. Alishinda Africa Movie Academy Award kama mwigizaji bora wa kike katika 10th Africa Movie Academy Awards. Ozokwor alikuwa miongoni mwa Wanigeria 100 walioheshimiwa na serikali kusherehekea ujumuishaji wa walinzi wa kaskazini na kusini mnamo 2014.

Maisha ya mwanzo
Ozokwor alizaliwa katika kijiji cha Amaobo, Ngwo katika leo Enugu State, Nigeria, na alihudhuria Shule ya Abimbola Gibson MemorialLagos. Ozokwor alikuwa na shauku ya uigizaji tangu akiwa shule ya msingi, ambapo angeigiza katika michezo tofauti ya jukwaani. Baadaye alihudhuria Taasisi ya usimamizi na teknolojia Enugu, ambapo alipata digrii ya sanaa nzuri na inayotumika. Kabla ya kuanza kama mwigizaji, alikuwa tayari nyota kabla ya kuigiza na aliianza katikamichezo ya redioni. Alishiriki katika opera ya sabuni na Nigerian Television Authority (NTA) inayoitwa Someone Cares. Aliolewa akiwa na miaka 19 na ana watoto watatu wa kibaolojia na watano waliochukuliwa ambao wote wana jina lake. Alipoteza mumewe mnamo mwaka 2000.

Marejeo

 Waigizaji filamu wa Nigeria
Waliozaliwa 1958
Okey Bakassi

Okechukwu Anthony Onyegbule (amezaliwa tarehe 23 Oktoba, 1969), maarufu kama Okey Bakassi ni mchekeshaji na mwigizaji wa Nigeria.   Mnamo mwaka 2014, alishinda kitengo cha "Mwigizaji Bora katika Jukumu La Kuongoza (Igbo)" katika toleo la mwaka2014  Best of Nollywood Awards  kwa jukumu lake katika filamu Onye Ozi.

Maisha ya Awali na Kazi

Okey Bakassi alikuwa anapenda kuburudisha kila wakati ingawa Chuo Kikuu River State University cha Sayansi na Teknolojia  ambacho alisomea hakikuwa na idara ya sanaa ya ukumbi wa michezo.

Okey Bakassi na wanafunzi wengine wenye akili na masilahi kama hayo walijumuika pamoja kuunda kikundi cha 'Theatre Kolleagues' kwa madhumuni ya kuigiza na kuburudisha jamii ya vyuo vikuu. Okey baada ya chuo kikuu alikuja Lagos na baada ya hapo alikutana na mtayarishaji maarufu na muongozaji wa sinema, Zeb Ejiro ambaye mnamo mwaka 1993 alimpa nafasi yake ya kwanza kutokea kwenye utengenezaji wa televisheni ya mtandao - 'Fortunes' ambapo alicheza kama Nick, mmoja wa walinzi wa Johnson.

Marejeo

Waigizaji filamu wa Nigeria
Waliozaliwa 1969
Francis Agu

Francis Agu (18 Februari 1965 – 20 Machi 2007) alikua muigizaji na mtangazaji wa televisheni kutoka Nigeria. Alikuwa maarufu katika mfululizzo wa filamu za televisheni kwa jina la Checkmate.

Maisha ya Awali 
Francis Okechukwu Agu alizaliwa jijini Lagos Februari 18, 1965 katika familia ya Kikatoliki ya Fidelis na Virginia Agu kutokea Enugu-Ngwo, jimbo la Enugu, alikuwa mtoto wa saba kati ya nane. Jina la Okechukwu, lina maana ya "fungu la Mungu”. 

Kijana mpole na mwenye akili, alikua mtumishi wa altareni katika kanisa la kikatoliki la Mt. Dominic lililopo Yaba, Lagos. Alianza elimu yake Ladi-Lak Institute Alagomeji, Ebute-Metta, Lagos. Elimu yake ya sekondari ya juu aliipata katika shule ya St. Finbarr's College, Lagos. Alisoma pia  Chuo Kikuu cha Lagos, ambapo alisoma mawasiliano ya uma.

Kazi 
Kazi ya uigizaji ya Agu ilianza katika jumba la sanaa katika kanisa la Mt. Dominic, wakati huo alikua ayari akifanya kazi benki huko Lagos. Yodrac, iliyofadhiliwa na George Eboka, ilizalisha wasanii wengi tofauti kama Toyin Oshinaike, Kevin Ushi, Kris Ubani-Roberts, Williams Ekpo, Gregory Odutayo, Jude Orhorha, Tunji Otun, na Neye Adebulugbe.
Kipaji cha Agu kilionekana mapema sana na mkurugenzi wa Yodrac kipindi hicho, Isaac John.

Alionekana kwa mara ya kwanza katika onyesho la This is Our Chance ya James Ene Henshaw, iliongozwa na Isaac John. Alicheza kama mhusika mkuu kwa jina la, King Damba. Maonyesho mengine yalijumuisha The Gods Are Not to Blame ya Ola Rotimi, na Trials of Brother Jero ya Wole Soyinka.

Segun Ojewuyi alimuongoza katika onyesho la The Man Who Never Died katika ukumbi wa michezo wa taifa jijini, Lagos. Hii ilifuatiwa na maonyesho mengine mbalimbali pamoja na waigizaji wengine wakomau kama vile Chuck Mike. Alipata nafasi kua katika kikundi cha muziki cha Steve Rhodes Voices, chini ya mkubwa wao bwana Steve Rhodes.

Agu alishiriki katika telenovela kwa jina la Checkmate, iliyochezwa katika miaka ya 1990 ambapo alicheza kama mhusika kwa jina la Benny. Alishiriki pia kama Ichie Million kaika filamu ya Living in Bondage, ambayo ilimpatia umaarufu sana. Alitengeneza filamu yake ya kwanza kwa jina la Jezebel mwaka 1994 na kuendelea kuigiza na kutengeneza filamu nyingi tofauti kama vile In the Name of the Father, A Divine Call, The Boy is Mine, Body and Soul, Love and Pride, A Dance in the Forest, na Take Me to Jesus.

Agu alianza kuugua Oktoba 2006, aliaga dunia tarehe 20 Machi 2007.

Filamu 
Living in Bondage (1992)
Bloodbrothers
Bloodbrothers 2
A Minute to Midnite
Untouchable
Circle of Doom (1993)
Jesus
Blood Money (1997)
Father of the Pride

Marejeo 

Waigizaji filamu wa Nigeria
Waliozaliwa 1965
Waliofariki 2007
Ejike Asiegbu

Ejike Asiegbu ni muigizaji wa Nigeria na muongozaji wa filamu, Aliwahi kuhudumu kama Raisi wa   Actors Guild of Nigeria. Aliwahi pia kuchaguliwa kuwa msaidizi binafsi wa kiongozi wa Biafran  Odumegwu Ojukwu Katika kipindi cha mkutano wa taifa wa kikatiba mnamo mwaka 1994 kule Abuja.

Marejeo

 Waigizaji filamu wa Nigeria
Chioma Toplis

Chioma Elizabeth Toplis ni mwigizaji wa Nigeria katika tasnia ya filamu ya Nigeria (maarufu kwa jina Nollywood). Alianza kazi yake ya uigizaji mnamo 2004 katika sinema "Stolen Bible" pamoja na Kate Henshaw lakini alipata umaarufu wakati alipojitokeza katika jukumu la kuongoza katika sinema ya "Utatu" ya 2005 na waigizaji wengine kadhaa mashuhuri wa Nigeria.

Maisha ya zamani
Toplis, ambaye jina lake la Kiingereza ni Elizabeth, ni mzaliwa wa Umuahia, Jimbo la Abia, katika sehemu ya Kusini-mashariki mwa Nigeria. Ana uhusiano na mwigizaji mwingine maarufu wa Nollywood na Rais wa zamani wa Chama cha Waigizaji wa Nigeria, Ejike Asiegbu. Kati ya 1979 na 1985, alifanya masomo ya shule ya msingi katika shule kadhaa: Shule ya Msingi St Michaels Umuahia, Shule ya Msingi ya Orji Town Owerri, Shule ya Kati ya Umuhu, Umuahia na Shule ya Msingi Battalion 67 Faulks Road, Aba, Abia | Aba. Kati ya 1985 na 1990 alisoma katika Shule ya Sekondari ya Jumuiya ya Ohuhu Amaogwugwu, Umuahia. Alipoondoka Nigeria na kuishi miaka kadhaa London, alianza Shule ya Upili ya Valentine kusoma Lugha ya Kiingereza na baadaye akajiunga na Barking na Chuo cha Dagenham mnamo 2003 kusoma Huduma ya Afya ya Jamii.

Maisha ya familia 
Chioma Toplis ameolewa na ana watoto watatu. Ana nyumba London, Uingereza na Kisiwa cha Victoria (Nigeria) | Kisiwa cha Victoria, sehemu ya juu kabisa ya Lagos, Nigeria. anapenda kutoa misaada na anahusika katika mradi wake wa kusaidia wazee unaoitwa home for the eldery.

Maisha ya biashara 
Chioma Toplis pia ni mwanamke mfanya biashara anayependa mavazi na vipodozi, na anamiliki maduka kadhaa huko Lagos na London.

Filamu
Toplis alianza kazi yake ya uigizaji wakati alipoonesha mafanikio mnamo mwaka 2004 kwenye sinema ya Stolen Bible. Mwonekano wake 2005 kwenye filamu ya Trinity na Hans Anuku Val Nwigwe na waigizaji maarufu Oge Okoyena alipata maoni chanya.

Viungo vya nje

Marejeo

Waigizaji filamu wa Nigeria
Charles Awurum

Charles Awurum ni mchekeshaji na mwigizaji wa Nigeria.

Maisha ya awali
Charles Awurum alikulia jimbo la Lagos  na alikuwa na matamamio ya kuwa muigizaji wa kitaalam wakati akiwa mdogo. Aliwaandikia watayarishaji wa The Village Headmaster kwamba alitamani kuwa sehemu ya waigizaji wa sabuni. Hatimaye alipata mwaliko kutoka kwa watayarishaji, lakini hakuweza kushiriki kwenye onyesho hilo kwa sababu ya umri wake mdogo na msaada mdogo kutoka kwa watu na jamii yake ya karibu. Alishikilia fani yake ya uigizaji akiwa kanisani na shuleni.

Kazi zake
Charles Awurum alianza kuigiza katika kanisa lake na vile vile shuleni mwake hadi wakati wa kuhitimu kutoka chuo kikuu, alikuwa tayari mwigizaji mzuri na hodari, alikuja kwenye tasnia ya sinema ya Nigeria Nollywood, baadaye wakati fulani katika kazi yake aliamua kufanya majukumu ya ucheshi tu ambayo katika hatua ya mwanzo na dhana ya wazo hili, alikataliwa kwa sababu ya "sura mbaya"

Mikataba ya idhini 
Mnamo mwaka 2014, Awurum alikua balozi wa chapa ya kampuni ya mawasiliano ya kimataifa Globacom inayomilikiwa na mfanyabiashara wa Nigeria Mike Adenuga.

Maonyesho ya tuzo ya mwenyeji 
Tuzo ya mwaka 2016 ya 'Ubora' iliyoandaliwa na Tuzo za Chuo cha Filamu za Magic Lens Africa, MAFAA. alikuwa mwenyeji wa Charles Awurum.

Maisha binafsi 
Awurum ameolewa tangu mwaka 2005 na ana watoto 3.

filamu zake zilizochaguliwa 
Trusted Enemy (2016) as JohnBull
Trusted Enemy II (2016)
Gold Dust Ikenga (2015) as Raymond
Jack & Jill (2011) as Kelvin
Jack & Jill II (2011) as Kelvin
Most Wanted Kidnappers (2010) as Mgada
Most Wanted Kidnappers II (2010) as Magda
Yahooze Prophets (2009)
Yahooze Prophets II (2009)
Marcus D Millionaire (2008)
Marcus D Millionaire II (2008)
Away Match (2007)
Away Match II (2007)
Fools On The Run (2007)
Game Fools Play (2007) as Theo
Game Fools Play II (2007) as Theo
JohnBull & Rosekate (2007)
Lost In The Jungle (2007) as Anthony
Lost In The Jungle II (2007) as Anthony
Toronto Connection (2007)
Toronto Connection II (2007)
Four Forty (2006)
Four Forty II (2006)
Silence Of The Gods (2006)
Silence Of The Gods II (2006)
Store Keeper (2006)
Store Keeper II (2006)
The Barrister (2006) as Jonah
The Barrister II (2006) as Jonah
The Journalist (2006)
The Journalist II (2006)
Friends & Lovers (2005)
Friends & Lovers II (2005)
I Need A Man (2005)
I Need A Man II (2005)
Nothing For Nothing (2005)
Nothing For Nothing II (2005)
Nothing For Nothing III (2005)
No Way Out (2005)
No Way Out II (2005)
A Million Madness (2004)
Love & Marriage (2004)
World Apart (2004)
World Apart II (2004)
Under Fire (2003)
Sweet Banana (2003)
Sweet Banana II (2003)
Battle Line (2002)
Battle Line II (2002)
Ifeonye Metalu (2002)
Wisdom & Riches (2002)
Wisdom & Riches II (2002)

Marejeo

 Waigizaji filamu wa Nigeria
Dede One Day

Dede One Day (Peter Onwuzurike Onyehidelam; alifariki 14 Desemba 2015) alikuwa mwigizaji wa vichekesho vya jukwaani wa Nigeria.

Maisha
Dede One Day alikuwa na asili ya kabila la Wambieri lililopo jimbo la Imo. Alizaliwa na kukua katika mji wa Aba, Nigeria. Kipaji chake kilianza kung'ara katika filamu ya vichekesho ya Laugh With Me.

Kifo
Dede One Day alifariki muda mfupi baada ya kuanguka jukwaani wakati akifanya onyesho katika mji wa Aba mnamo tarehe 14 Desemba 2015.

Filamu
Keke Soldiers
Iron Pant
Mortuary attendant
Corporate Beggars
My Class Mate
Professional Beggars
Village Musicians
Senior Officer
Joseph Oro Nro
Village lawyer
Shoe shiner

Marejeo

Waigizaji filamu wa Nigeria
Waliofariki 2015
Gloria Young

Gloria Young (alizaliwa tarehe 4 Februari 1967) ni mwigizaji wa kike wa Nigeria aliyeshiriki Zaidi ya filamu 70 na alishinda tuzo ya filamu ya City People Movie Award.

Maisha na elimu
Young alizaliwa katika jimbo la Abia inayopatikana kusini mashariki mwa Nigeria. Alipata elimu ya msingi katika shule ya Fountain iliyopo Surulere, jimbo la Lagos (jimbo). Alihitimu shule ya upili ya wasichana Methodist iliyopo Yaba Lagos. Young alipata shahada ya sayansi nchini Marekani.

Kazi
Young alianza kazi kama mwandishi wa habari
Kisha akajihusisha na burudani na kuwa mtumbuizaji katika tamasha la Charly Boy. Kazi yake ya uigizaji ilianza mwaka 1994 alipochukua uhusika katika filamu inayoitwa “Glamour Girls”.
 
Na hatimaye filamu hiyo ilifanikiwa kuwa mradi wenye mafanikio. Young alicheza filamu ya  Glamour Girls kama  Doris. Filamu hiyo ilihusisha waigizaji maarufu wa Nigeria kama vile Liz Benson, Eucharia Anunobi, Dolly Unachukwu, Keppy Ekpenyong, Sola Fosudo, Ngozi Ezeonu,  na Sandra Achums.

Filamu zake
Flee
Passionate Appeal
The Soul That Sinneth
Wanted At All Cost
Back To Life
The Return
Deadly Affair
Glamour Girls

Tuzo

Marejeo

 Waigizaji filamu wa Nigeria
Waliozaliwa 1976
Nonso Anozie

Nonso Anozie (alizaliwa 17 Novemba 1978) ni muigizaji wa Uingereza aliyefanya kazi ya filamu na televisheni. 

Alipata umaarufu kwa filamu zifuatazo RocknRolla, Sergeant Dap in Ender's Game, Abraham Kenyatta in Zoo, Captain of the Guards in Cinderella na Xaro Xhoan Daxos kwenyeHBO televisheni Game of Thrones.

Maisha ya awali
Anozie alizaliwa mjini London, England, lakini asili yake ni Igbo.  Alihitimu katika shule ya Central School of Speech and Drama mnamo mwaka 2002,  na pia mwaka huo huo alicheza katika filamu iitwayo William Shakespeare's King Lear, na akashinda tuzo ya Ian Charleson Award. Mnamo mwaka 2004alishiriki katika Othello.

Kazi
Anozie aliajiriwa mnamo mwaka 2006 kwa ajili ya kutoa sauti ya dubu silaha katika filamu ya Iorek Byrnison katika film adaptation of Philip Pullman's Northern Lights. Anozie alibadilishwa akawekwa Ian McKellen kwa miezi miwili kabla ya filamu kutoka.  Muongozaji wa filamu, Chris Weitz, aliiambia Empire: "ilikua ni maamuzi ya studio ,ili uelewe kuwa huna haja ya kumlalamikia Ian McKellen kwa kitu chochote. Lakini  kubadilishwa kwa Nonso ilikua ni moja ya maumivu ya kazi katika filamu hii.  Nataka kusema kua Nonso ni mojawapo wa kijana muigizaji mzuri sana nchini Uingereza, na nimefanya kazi hapa kwa mda sahivi na sasa hivi  atakuepo katika filamu ya Mike Leigh [film] Lakini kuondoka kwa Nonso ilikua kama giza kwangu, kwa sababu ninaipenda sana kazi yake. ".

Marejeo

Waigizaji filamu wa Uingereza
waigbo
Nonso Diobi

Nonso Diobi (amezaliwa Nawfia, mji mdogo katika Jimbo la Anambra, Nigeria, 17 Julai 1976) ni mwigizaji na mkurugenzi wa filamu aliyeshinda tuzo nyingi nchini Nigeria. 

Alionekana mara ya kwanza kwenye skrini ya filamu ya mwaka 2001 iliyoitwa Border Line ikifuatiwa na onyesho bora katika sinema iliyoitwa Hatred. Nonso Diobi aliendelea kuonyesha uigizaji mzuri katika sinema ya Across the Bridge ambayo ilimpa mafanikio makubwa; baada ya hapo akawa jina maarufu kote Afrika. 

Diobi ndiye mwanzilishi na mwenyekiti wa media ya Goldentape, kampuni inayoongoza ya utengenezaji wa filamu / tv barani Afrika. Nonso Diobi ni balozi wa amani wa UN pamoja na walimu wasio na balozi wa mipaka. Amecheza filamu zaidi ya 76.

Marejeo

Waigizaji filamu wa Nigeria
Waliozaliwa 1976
Daniel K Daniel

Daniel Kanayo Daniel (alizaliwa  22 Mei 1986 ) ni muigizaji wa filamu na maigizo wa kwenye runinga wa Nigeria, na mtia sauti katika filamu,akijulikana zaidi katika filamu yaBossman  filamu ya mwaka  2015 ilishinda tuzo ya  Africa Magic Viewers' Choice Awards mwaka 2016 (AMVCA) na tuzo ya  Africa Movie Academy Awards (AMAA) kama muigizaji bora wa kiume  ,

Marejeo

 Waigizaji filamu wa Nigeria
Waliozaliwa 1986
Nuhu Abdullahi

Nuhu Abdullahi Balarabe (alizaliwa 3 Januari 1991) ni muigizaji na muandaaji wa filamu wa Nigeria, alizaliwa na kukulia katika jimbo la Kano. Nuhu ni mmoja wa wasanii wakubwa wa filamu kutoka  Kannywood , huigiza filamu katika lugha za Kihausa na Kiingereza. alishinda tuzo ya City People Entertainment Awards kama muigizaji bora mwaka 2015,

Taaluma
Nuhu Abdullahi alijiunga na Kannywood film industry mwaka  2009 kama mtayarishaji wa filamu  ,na alitayarisha filamu mbalimbali ikiwemo  Baya da Kura, Fulanin Asali, Kuskure, Mujarrabi, na nyingine nyingi. Nuhu  alianza kutokea katika filamu ya kwanza ya Ashabul Kahfi, na kupata mashabiki wengi
Nuhu Abdullahi huigiza katika Kannywood Pamoja na  Nollywood

Marejeo

Waigizaji filamu wa Nigeria
Waliozaliwa 1991
Televisa

Grupo Televisa S.A.B. ni kampuni ya vyombo vya habari ya Mexiko na kubwa zaidi katika Amerika ya Kilatini na ulimwengu unaozungumza Kihispania. Ni biashara kuu ya burudani ya kimataifa, na programu zake nyingi zinaonyeshwa nchini Marekani kwenye Univision, ambayo ina mkataba wa pekee.

Vituo vya televisheni 
 Las Estrellas - telenovela za Kimeksiko
 Canal 5 - mifululizo ya televisheni na filamu za kigeni
 Nueve - telenovela za kigeni
 Foro TV - habari

Viungo vya nje 
 Tovuti ya Televisa

Kampuni za Mexiko
Televisheni
Rafael Nadal

Rafael "Rafa" Nadal Parera (alizaliwa 3 Juni 1986) ni mchezaji wa tenisi wa Hispania ambaye kwa sasa anashika nafasi ya 2 duniani katika tenisi ya wanaume na Chama cha Wataalamu wa Tennis (ATP). 

Nadal ameshinda mataji 20 grand Slam singles, amefungwa mara nyingi katika historia kwa mchezaji wa kiume na Roger Federer, pamoja na majina 35 ya ATP Tour Masters 1000, 21 ATP Tour 500 mataji na medali 2 za dhahabu za Olimpiki (moja kwa moja na mara mbili katika 2008 na mara mbili katika 2008 na 2 Aidha, Nadal ameshika nafasi ya 1 duniani kwa jumla ya majuma 209, ikiwa ni pamoja na kuwa mwisho wa mwaka Na. 1 mara tano. Rafael Nadal alizaliwa mjini Manacor, mji katika kisiwa cha Mallorca katika Visiwa vya Balearic, Uhispania, kwa wazazi Ana María Parera Femenías na Sebastián Nadal Homar. Baba yake ni mfanyabiashara, mmiliki wa kampuni ya bima, kioo na kampuni ya dirisha Vidres Mallorca, na mgahawa, Sa Punta. Rafael ana dada mdogo, María Isabel. Mjomba wake, Miguel Ángel Nadal, ni mchezaji mstaafu wa soka, ambaye aliichezea RCD Mallorca, FC Barcelona, na timu ya taifa ya Uhispania. Alimuabudu mshambuliaji wa Barcelona Ronaldo kama mtoto, na kupitia mjomba wake alipata fursa ya kufika katika chumba cha kuvalia Barcelona kuwa na picha na mshambuliaji huyo wa Brazil. Kutambua katika Rafael kipaji cha asili, mjomba mwingine, Toni Nadal, kocha wa tenisi, alimtambulisha kwenye mchezo huo alipokuwa na umri wa miaka mitatu. Akiwa na umri wa miaka 8, Nadal alishinda ubingwa wa tenisi wa mkoa wa chini ya miaka 12 wakati alipokuwa mchezaji wa mpira wa miguu mwenye maahidi.  Hii ilifanya Toni Nadal kuongeza mafunzo, na ilikuwa wakati huo mjomba wake alimhimiza Nadal kucheza kushoto kwa faida ya asili katika mahakama ya tenisi, baada ya kusoma kiharusi cha Nadal wakati huo.Akiwa na umri wa miaka 12, Nadal alishinda taji la tenisi la Hispania na Ulaya katika kundi lake la umri, wakati pia akicheza mpira wa miguu. Baba yake Nadal alimfanya achague kati ya mpira wa miguu na tenisi ili kazi yake ya shule haitazorota kabisa. Nadal alisema: "Nilichagua tenisi. Mpira wa miguu ulilazimika kuacha moja kwa moja."

Wanamichezo wa Hispania
Henrietta Kosoko

Henrietta Kosoko alikuwa  mcheza filamu wa  Nollywood. alianza kuonekana katika filamu ya Onome na Omolade akiwa kama nyota wa filamu mwaka 1995, Aliolewa na muigizaji wa zamani  Jide Kosoko.

Marejeo

waigizaji filamu wa Nigeria
Bisola Aiyeola

Bisola Aiyeola (alizaliwa 21 Januari 1986) ni muigizaji na mwimbaji wa Nigeria ,mwaka 2017, Bisola alikuwa mshindi wa kwanza katika mashindano ya  Big Brother Naija. mwaka 2018, alishinda tuzo ya AMVCA Trailblazer Award.

Elimu
Bisola alisoma katika chuo kikuu cha  National Open University of Nigeria akisomea usimamizi wa biashara

Taaluma
Aiyeola alianza kuonekana katika Big Brother Nigeria mwaka  2017 .
Aiyeola alikuwa ni mmoja wa washiriki katika shindano la MTN Project Fame West Africa katika mwaka 2008 ambapo  Iyanya alishinda.

Mwaka 2018, Bisola alishinda tuzo ya  Trail Blazer Award .

Maisha Binfasi
Aiyeola alipata mtoto wa kike. mwezi Agosti 2018, baba wa mtoto yake aliaga dunia .

Marejeo

Waigizaji filamu wa Nigeria
Waliozaliwa 1986
Omotunde Adebowale David

Omotunde Adebowale David (anajulikana zaidi kama Lolo1) ni mcheza filamu wa Nollywood wa nchini Nigeria na mtangazaji wa radio, akiendesha kipindi cha radio cha Oga Madam katika radio Wazobia FM 94.1, ambako alitangaza hadi mwaka 2019 na kuhamia radio Lasgidi FM akifanya kazi kama meneja mkuu.

Maisha ya awali na elimu
Alipata elimu yake ya upili katika shule ya Ijebu-Ode Anglican Girls secondary school ambapo alitumia muda mwingi akiwa katika shule ya bweni. Ni mhitimu wa masomo ya katika chuo kikuu cha Lagos State University na baadae aliendelea na masomo ya sheria katika shule ya sheria.

Alipata jina la utani la Lolo1 wakati akitangaza kipindi cha moja kwa moja na kuomba wasikilizaji wamchagulie jina la utanai na  wakachagua jina la  lolo.
Alitokea katika ukurasa wa gazeti la  La Mode Magazine la mwezi  Julai toleo la mwaka  2017 edition.
Mwaka 2020 aliandaa filamu yake ya kwanza kwa jina la   When Love is not Enough,ambayo iliongozwa na  Okiki Afolayan.

Kazi 
Alianza kazi yake kama mtaalam wa sheria baada ya kuitwa kwenye baa mwaka 2000. Alifanya kazi katika idara ya sheria kabla ya kuiacha kwa utangazaji wa media mnamo 2004. Anajulikana pia kwa uigizaji, katika sinema za Kiyoruba na Kiingereza. Alionekana katika safu maarufu ya Diary ya Jenifa ambapo aligiza kama Adaku. Alikuwa Mtu wa Hewa kwa mara ya kwanza alipojiunga na Metro FM. Baadaye alijiunga na Wazobia FM, kisha akaondoka mwaka 2019 baada ya zaidi ya miaka 11 nao.Alipata jina la utani Lolo1 wakati wa kipindi cha moja kwa moja cha redio wakati aliomba jina la utani kutoka kwa watu na mwishowe alichukua lolo.Alionyesha kwenye ukurasa wa jalada wa La Mode Magazine ya toleo la Julai 2017.Mnamo mwaka wa 2020 alitoa sinema yake ya kwanza iliyoitwa Wakati Upendo hautoshi. Sinema hiyo iliongozwa na Okiki Afolayan.

Tuzo na uteuzi 

 Tuzo ya Sifa ya Watangazaji wa Nigeria kwa Mtangazaji Bora wa Programu ya Redio- Lagos

Maisha binafsi 
Yeye ni mama wa watoto wa kiume watatu na wa kike. Hivi karibuni alianzisha safu mpya inayoitwa Sis Nkiru.

Marejeo

Waigizaji filamu wa Nigeria
TV Globo

TV Globo ni mtandao wa televisheni wa bure wa Brazil, uliozinduliwa na mmiliki wa vyombo vya habari Roberto Marinho mnamo 26 Aprili 1965.

Inamilikiwa na kongamano la media Grupo Globo, kuwa kubwa zaidi kwa umiliki wake wote.

Globo ni mtandao mkubwa zaidi wa runinga wa kibiashara huko Amerika Kusini na mtandao wa pili wa televisheni wa kibiashara ulimwenguni nyuma tu ya Mtandao wa Televisheni wa ABC ya Amerika na mtayarishaji mkubwa wa telenovelas.

Yote hii inamfanya Globo kujulikana kama moja ya mitandao muhimu zaidi ya runinga ulimwenguni na Grupo Globo moja ya vikundi vikubwa vya media.

Viungo vya nje 
 Rede Globo

Kampuni za Brazil
Televisheni
İsmet İnönü

Mustafa İsmet İnönü (24 Septemba 1884 - 25 Desemba 1973) alikuwa jenerali na mkuu wa serikali wa Uturuki, ambaye aliwahi kuwa Rais wa pili wa Uturuki kutoka 11 Novemba 1938 hadi 22 Mei 1950.

Marejeo

Waliozaliwa 1884
Waliofariki 1973
Marais wa Uturuki
Abdullah Gül

Abdullah Gül (amezaliwa 29 Oktoba 1950) ni mwanasiasa wa Uturuki ambaye aliwahi kuwa Rais wa 11 wa Uturuki, madarakani kutoka mwaka 2007 hadi 2014. Aliwahi kutumikia kwa miezi minne kama Waziri Mkuu kutoka mwaka 2002 hadi 2003.

Marejeo

Waliozaliwa 1950
Watu walio hai
Marais wa Uturuki
Süleyman Demirel

Sami Süleyman Gündoğdu Demirel (1 Novemba 1924 - 17 Juni 2015) alikuwa kiongozi wa serikali ya Uturuki na kiongozi wa kisiasa ambaye aliwahi kuwa Rais wa 9 wa Uturuki kutoka mwaka 1993 hadi 2000. Hapo awali aliwahi kuwa Waziri Mkuu wa Uturuki mara saba kati ya miaka 1965 na 1993.

Marejeo

Waliozaliwa 1924
Waliofariki 2015
Marais wa Uturuki
Turgut Özal

Turgut Özal (13 Oktoba 1927 - 17 Aprili 1993) alikuwa mwanasiasa wa Uturuki ambaye aliwahi kuwa Rais wa 8 wa Uturuki kutoka mwaka 1989 hadi 1993. Hapo awali aliwahi kuwa Waziri Mkuu wa 26 wa Uturuki kutoka mwaka 1983 hadi 1989

Marejeo

Waliozaliwa 1927
Waliofariki 1993
Marais wa Uturuki
Kenan Evren

Ahmet Kenan Evren (17 Julai 1917 - 9 Mei 2015) alikuwa mwanasiasa na afisa wa jeshi wa Uturuki, ambaye aliwahi kuwa Rais wa saba wa Uturuki kutoka mwaka 1980 hadi 1989. Alichukua wadhifa huo kwa kuongoza mapinduzi ya kijeshi ya mwaka 1980.

Marejeo

Waliozaliwa 1917
Waliofariki 2015
Marais wa Uturuki
Ahmet Necdet Sezer

Ahmet Necdet Sezer (amezaliwa 13 Septemba 1941) ni mwanasiasa wa Uturuki ambaye alikuwa Rais wa kumi wa Uturuki, akihudumu kutoka mwaka 2000 hadi 2007. Hapo awali alikuwa Rais wa Mahakama ya Katiba ya Uturuki kutoka mwaka 1998 hadi 2000.

Marejeo

Waliozaliwa 1941
Watu walio hai
Marais wa Uturuki
Vitali na Agrikola

Vitali na Agrikola (walifariki Bologna, Italia Kaskazini, 304 hivi) walikuwa Wakristo waliofia dini yao wakati wa dhuluma ya kaisari Dioklesyano .

Vitali alikuwa mtumwa wa Agrikola na alitangulia kuteswa vikali sana. Hata hivyo Agrikola alikubali kumfuata kwa kusulubiwa.

Tangu kale wanaheshimiwa na Wakatoliki na Waorthodoksi kama watakatifu wafiadini.

Sikukuu yao huadhimishwa tarehe 4 Novemba.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Viungo vya nje
Vitalis and Agricola

Waliozaliwa karne ya 3
Waliofariki 304
Wafiadini Wakristo
Watakatifu wa Italia
Nikandro na Herme

Nikandro na Herme (walifariki Myra, Licia, leo nchini Uturuki, karne ya 4 hivi) walikuwa Wakristo waliofia dini yao wakati wa dhuluma ya kaisari Dioklesyano .

Nikandro alikuwa askofu na Herme padri. 

Tangu kale wanaheshimiwa na Wakatoliki na Waorthodoksi kama watakatifu wafiadini.

Sikukuu yao huadhimishwa tarehe 4 Novemba.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Waliozaliwa karne ya 3
Waliofariki karne ya 4
Maaskofu Wakatoliki
Mapadri
Wafiadini Wakristo
Watakatifu wa Uturuki
Amansi wa Rodez

Amansi wa Rodez (alifariki Rodez, Akwitania, leo nchini Ufaransa, karne ya 4 hivi) alikuwa askofu wa kwanza wa mji huo.

Tangu kale anaheshimiwa na Wakatoliki na Waorthodoksi kama mtakatifu.

Sikukuu yake huadhimishwa tarehe 4 Novemba.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Waliozaliwa karne ya 4
Waliofariki karne ya 4
Maaskofu Wakatoliki
Watakatifu wa Ufaransa
Modesta wa Trier

Modesta wa Trier (alifariki Trier, Ujerumani, karne ya 7) alikuwa bikira Mbenedikto aliyeongoza wenzake wengi wa monasteri ya mji huo.

Tangu kale anaheshimiwa na Wakatoliki na Waorthodoksi kama mtakatifu. 

Sikukuu yake ni tarehe 4 Novemba.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Waliofariki karne ya 7
Mabikira
Wamonaki
Watakatifu wa Ujerumani
Fahri Korutürk

Fahri Sabit Korutürk (3 Agosti 1903 - 12 Oktoba 1987) alikuwa afisa wa jeshi la wanamaji, mwanadiplomasia na mwanasiasa wa Uturuki, ambaye aliwahi kuwa Rais wa sita wa Uturuki kutoka mwaka 1973 hadi 1980.

Marejeo

Waliozaliwa 1903
Waliofariki 1987
Marais wa Uturuki
Cevdet Sunay

Cevdet Sunay (10 Februari 1899 - 22 Mei 1982) alikuwa afisa wa jeshi na mwanasiasa wa Uturuki ambaye aliwahi kuwa Rais wa tano wa Uturuki kutoka mwaka 1966 hadi 1973.

Tanbihi

Waliozaliwa 1899
Waliofariki 1982
Marais wa Uturuki
Cemal Gürsel

Cemal Gürsel (13 Oktoba 1895 - 14 Septemba 1966) alikuwa jenerali wa jeshi la Uturuki ambaye alikuwa Rais wa nne wa Uturuki baada ya mapinduzi.

Waliozaliwa 1895
Waliofariki 1966
Marais wa Uturuki
Donini wa Kaisarea

Donini wa Kaisarea (alifariki Kaisarea Baharini, leo nchini Israeli, 307) alikuwa kijana mganga Mkristo ambaye mwanzoni mwa dhuluma ya kaisari Dioklesyano aliteswa miaka mitano kwa sababu ya imani yake na hatimaye alichomwa moto kwa kuwa alikataa kuikana.

Tangu kale anaheshimiwa na Wakatoliki na Waorthodoksi kama mtakatifu mfiadini.

Sikukuu yake huadimishwa tarehe 5 Novemba.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Waliozaliwa karne ya 3
Waliofariki 307
Wafiadini Wakristo
Watakatifu wa Israeli
Theotimo, Filotheo na wenzao

Theotimo, Filotheo na wenzao Timotheo na Ausensi (walifariki Kaisarea Baharini, leo nchini Israeli, 307) walikuwa Mkristo waliouawa katika mji huo kwa sababu ya imani yao katika dhuluma ya kaisari Dioklesyano.

Watatu wa kwanza walikuwa vijana wakatumiwa uwanjani kuburudisha watu kwa kujaribu kujihami wasiuawe, wa nne alikuwa mzee akatupwa kwa wanyamapori kama chakula chao.

Tangu kale wanaheshimiwa na Wakatoliki na Waorthodoksi kama watakatifu wafiadini.

Sikukuu yao huadimishwa tarehe 5 Novemba.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Waliozaliwa karne ya 3
Waliofariki 307
Wafiadini Wakristo
Watakatifu wa Israeli
Fibisi wa Trier

Fibisi wa Trier (kwa Kilatini: Fibicius; alifariki Trier, leo nchini Ujerumani, 450 hivi) alikuwa askofu wa  mji huo.

Tangu kale anaheshimiwa na Kanisa Katoliki na Kanisa la Kiorthodoksi kama mtakatifu.  

Sikukuu yake huadhimishwa tarehe 5 Novemba.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Waliofariki 450
Maaskofu Wakatoliki
Watakatifu wa Ujerumani
Aremu Afolayan

Aremu Afolayan ni mwigizaji wa filamu wa Nigeria ni kaka wa Kunle Afolayan, muongozaji wa filamu na mjasiriamali.

Taaluma na maisha ya awali
Aremu Afolayan ni Myoruba kutoka jimbo la  Kwara. Ni mmoja wa watoto wa muongozaji wa filamu maarufu na mfanya michezo ya maigizo ya jukwaani Ade Love. Alianza kujulikana zaidi katika filamu ya Idamu akoto ya mwaka 2009.

Maisha binafsi
Aremu Afolayan ameoana na Kafilat Olayinka na wana binti mmoja aitwae Iyunade Afolayan.

Marejeo

Waigizaji filamu wa Nigeria
Muyiwa Ademola

Muyiwa Ademola (alizaliwa 26 Januari 1971) ni mwigizaji wa Nigeria wa  Nollywood, mtengenezaji wa filamu, muandaaji na pia muongozaji.
Mwaka 2005 filamu yake ya ORI ilishinda tuzo ya 1st Africa Movie Academy Awards. Mwaka 2008 alichaguliwa kuingia katika tuzo za 4th Africa Movie Academy Awards.

Maisha ya awali
Alizaliwa tarehe 26 Januari 1971 huko Abeokuta, mji mkuu wa jimbo la Ogun nchini Nigeria.

Taaluma
Alijiunga rasmi na uchezaji wa filamu kupitia kwake Charles Olumo, na anajulikana zaidi kama Agbako. ba baadae alikutana na muongozaji wa filamu aitwae S.I ambae alimfundisha kuigiza  na kutayarisha filamu .
Alianza rasmi uigizaji wa filamu mwaka 1991, na mwaka 1995, alianza rasmi filamu ya kwanza aliyoiandika iitwayo Asise 
Tangu mwaka 1995, amekuwa akiandaa filamu katika lugha ya Kiyoruba zikiwa zinatoka Nollywood.
Mwezi Januari mwaka 2013 alipata ajali iliyosababisha kifo chake

Filamu
Asise (1995)
Ogo Osupa 
Ori (2004)
Ile
Alapadupe 
Ami Ayo
Fimidara Ire
Gbarada (2019)

Marejeo

Waigizaji filamu wa Nigeria
Waliozaliwa 1971
Kareem Adepoju

Alhaji Kareem Adepoju (anajulikana zaidi kama "Baba Wande") ni mwandishi, mwigizaji na mtayarishaji wa filamu wa Nigeria. 

Alianza kuigiza mwaka 1993 akicheza kama "Oloye Otun" katika filamu iitwayo Ti Oluwa Ni Ile.

FilamuTi Oluwa Ni IleAyọ Ni Mọ FẹAbeniArugbaIgbekunÒbúko DúdúIka lomo ejoEnu Eye(2010)''

Marejeo

Waigizaji filamu wa Nigeria
Sikiru Adesina

Sikiru Adesina (anajulikana zaidi kama Arakangudu; 1971 -  8 Februari 2016) alikuwa muandaaji, muongozaji na muigizaji wa Nigeria alikuwa ni muigizaji bora akiigiza kama jambazi na mwizi katika filamu. Alifariki katika makazi yake katika mji wa Kaduna.

Filamu
Temi Ni, Tie Ko
Agbede Ogun
Idunnu Mi
Ilu Gangan
Ogbologbo
Iya Oju Ogun
Ere Agbere
Agbede Ogun
Agba Osugbo
Aje Olokun
Iya Oko Bournvita
Igba Owuro
Ayaba Oosa
Ajana oro
Fijabi
Oju Odaran Re
Basira Badi
Ogunmola bashorun ibadan

Marejeo

Waigizaji filamu wa Nigeria
Waliozaliwa 1971
Waliofariki 2016
Gbenga Adeyinka

Gbenga Adeyinka (Alizaliwa 7 Mei 1968) ni mwigizaji, mchekeshaji, mtangazaji wa runinga, muandishi na mshereheshaji wa Nigeria aliyekulia Abeokuta, jimbo la Ogun huku akipenda kujiita kama mchekeshaji kinara wa Nigeria.

Elimu
Gbenga Adeyinka alisoma katika chuo kikuu cha Lagos, ambako alisomea lugha ya Kiingereza.

Maisha binafsi
Gbenga Adeyinka amemuoa Abiola Adeyinka, na wana watoto watatu.

Maisha ya kazi
Gbenga hufanya kazi ya kusherehesha katika sherehe nyingi za harusi hata nje ya Nigeria,na ndie mtu wa kwanza kuchapisha gazeti la vichekesho nchini Nigeria,liitwalo Laffmattazz.

Marejeo

Waigizaji filamu wa Nigeria
Waliozaliwa 1968
Watu walio hai
Binali Yıldırım

Binali Yıldırım (amezaliwa 20 Desemba 1955) ni mwanasiasa wa Uturuki ambaye aliwahi kuwa Waziri Mkuu wa 27 na wa mwisho wa Uturuki kutoka mwaka 2016 hadi 2018.

Waliozaliwa 1955
Watu walio hai
Wanasiasa wa Uturuki
Ahmet Davutoğlu

Ahmet Davutoğlu (amezaliwa 26 Februari 1959) ni msomi, mwanasiasa na mwanadiplomasia wa zamani wa Uturuki ambaye aliwahi kuwa Waziri Mkuu wa 26 wa Uturuki na Kiongozi wa Chama cha Haki na Maendeleo (AKP) kutoka mwaka 2014 hadi 2016.

Tanbihi

Waliozaliwa 1959
Watu walio hai
Wanasiasa wa Uturuki
Bülent Ecevit

Mustafa Bülent Ecevit (28 Mei 1925 - 5 Novemba 2006) alikuwa mwanasiasa wa Uturuki, mshairi, mwandishi, msomi, na mwandishi wa habari, ambaye aliwahi kuwa Waziri Mkuu wa Uturuki mara nne kati ya miaka 1974 na 2002. Alihudumu kama waziri mkuu wa Uturuki mnamo 1974, 1977, 1978 –79, na 1999-2002.

Waliozaliwa 1925
Waliofariki 2006
Wanasiasa wa Uturuki
Tansu Çiller

Tansu Çiller (amezaliwa 24 Mei 1946) ni msomi wa Uturuki, mchumi, na mwanasiasa ambaye aliwahi kuwa Waziri Mkuu wa 22 wa Uturuki kutoka mwaka 1993 hadi 1996.

Tanbihi

Waliozaliwa 1946
Watu walio hai
Wanasiasa wa Uturuki
Necmettin Erbakan

Necmettin Erbakan (29 Oktoba 1926 - 27 Februari 2011) alikuwa mwanasiasa wa nnchi ya Uturuki, mhandisi, na msomi ambaye alikuwa Waziri Mkuu wa Uturuki kuanzia mwaka 1996 hadi 1997.

Tanbihi

Waliozaliwa 1926
Waliofariki 2011
Wanasiasa wa Uturuki
Adnan Menderes

Adnan Menderes (1899 - 17 Septemba 1961) alikuwa mwanasiasa wa Uturuki. Alikuwa Waziri Mkuu wa Uturuki kati ya miaka 1950 na 1960. 

Alikuwa mmoja wa waanzilishi wa Chama cha Democrat (DP) mnamo 1946, chama cha nne kisheria cha upinzani cha Uturuki. Alihukumiwa na kunyongwa chini ya mamlaka ya kijeshi baada ya mapinduzi ya 1960, pamoja na wajumbe wengine wawili wa baraza la mawaziri, Fatin Rüştü Zorlu na Hasan Polatkan. Shtaka moja dhidi yake lilikuwa la yeye kuamuru Istanbul Pogrom dhidi ya raia wa kabila la Ugiriki. 

Alikuwa kiongozi wa mwisho wa kisiasa wa Uturuki kunyongwa baada ya mapinduzi ya kijeshi na pia ni mmoja wa viongozi wa kisiasa wa Jamhuri ya Uturuki (pamoja na Kemal Atatürk na Turgut Özal) kujengwa kaburi kwa heshima yake.

Waliozaliwa 1899
Waliofariki 1961
Wanasiasa wa Uturuki
NBC

National Broadcasting Company (NBC) ni mtandao wa redio na runinga ya biashara ya lugha ya Kiingereza ya Marekani inayomilikiwa na NBCUniversal, kampuni tanzu ya Comcast. 

Mtandao huo una makao yake makuu 30 Rockefeller Plaza huko New York City, na ofisi nyingine kubwa karibu na Los Angeles (katika 10 Universal City Plaza), Chicago (katika NBC Tower), na Philadelphia (katika Comcast Technology Center). 

ni mojawapo ya mitandao ya Televisheni Kubwa Tatu, na wakati mwingine huitwa "Mtandao wa Tausi", ikimaanisha nembo yake ya tausi iliyotengenezwa, iliyoletwa mnamo 1956 kukuza ubunifu wa kampuni hiyo katika utangazaji wa rangi mapema; ikawa nembo rasmi ya mtandao huo mnamo 1979.

kampuni za Marekani
Televisheni
Sola Fosudo

Sola Fosudo (amezaliwa mwaka 1958) ni mwongozaji na muigizaji wa filamu nchini Nigeria.

Maisha ya awali na taaluma
Sola alikulia katika jiji la Lagos.
Alijifunza sanaa ya maigizo katika chuo kikuu cha Obafemi Awolowo University na  University of Ibadan ambako alipata  shahada ya  sanaa katika michezo ya maigizo.
Ameongoza na kutengeneza filamu mbalimbali nchini Nigeria .

Filamu
 True Confession 
Glamour Girls I
Rituals 
Strange Ordeal
Iyawo Alhaji
Family on Fire

Marejeo

Waigizaji filamu wa Nigeria
Waliozaliwa 1958
Watu walio hai
Melani wa Rennes

Melani wa Rennes (456 hivi – 530 hivi) alikuwa askofu wa Rennes (Ufaransa) miaka 505 - 530.

Alishiriki mtaguso wa Orleans (511) na kuanzisha monasteri.

Tangu kale anaheshimiwa na Kanisa Katoliki kama mtakatifu. 

Sikukuu yake huadhimishwa tarehe 6 Novemba.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Viungo vya nje 

Waliozaliwa 456
Waliofariki 530
Maaskofu Wakatoliki
Watakatifu wa Ufaransa
Leonardi wa Limoges

Leonardi wa Limoges (496 - alifariki karibu na Limoges, leo nchini Ufaransa, 559 hivi) alikuwa mkaapweke kwa sehemu kubwa ya maisha yake.

Tangu kale anaheshimiwa na Wakatoliki na Waorthodoksi kama mtakatifu.

Sikukuu yake huadhimishwa kila tarehe 6 Novemba.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Marejeo
Guibert, Louis La commune de Saint-Léonard-de-Noblat au XIIIe siècle. Limoges, 1890 (reprinted 1992)

Viungo vya nje
Catholic Encyclopedia: "St. Leonard of Limousin"
Saint of the Day, November 6: Leonard of Noblac, Abbot 
Life of Leonard
St Leonard's Church, Hythe
St Leonard's Chapel, Newland
Colonnade Statue St Peter's Square

Waliozaliwa 496
Waliofariki 559
Wakaapweke
Watakatifu wa Ufaransa
Kaliniko na wenzake

Kaliniko na wenzake Imeri, Theodori, Stefano, Petro, Paulo, Theodori, Yohane, Yohane na mwingine asiyejulikana kwa jina (walifia dini karibu na Gaza, Palestina, 638) ni kundi la askari Wakristo waliouawa na Waislamu kwa ajili ya imani yao.
 
Tangu kale wanaheshimiwa na Wakatoliki na Waorthodoksi kama watakatifu wafiadini.

Sikukuu yao huadhimishwa tarehe 6 Novemba.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Waliofariki 638
Wafiadini Wakristo
Watakatifu wa Palestina
Lorenzo de' Medici

Lorenzo de' Medici (tamka me-di-chi; 1 Januari 1449 - 9 Aprili 1492) alikuwa mfanyabiashara na mwanasiasa katika mji wa Firenze (kwa Kiingereza: Florence) nchini Italia wakati wa karne ya 15. Aliitwa pia na watu wa mji wake Lorenzo il Magnifico (Lorenzo adhimu). Lorenzo alizaliwa katika familia ya Medici waliokuwa wafanyabiashara tajiri na babu yake Cosimo de' Medici aliwahi kupanda ngazi kuwa mtawala wa Firenze. 

Firenze ilikuwa wakati ule dola-mji na jamhuri ya kujitegema iliyokuwa tajiri kutokana na biashara yake ya kimataifa; ilikuwa kitovu cha kiuchumi ambako benki za kwanza za Ulaya zilipoundwa. Utajiri wa mji uliwezesha taasisi za elimu na kazi ya wasanii wengi, na familia ya Medici ilikuwa kati ya wafadhili mashuhuri zaidi wa elimu na sanaa wakati wa Zama za Mwamko.

Lorenzo alitumia utajiri wake kuwa kiongozi halisi wa siasa ya Firenze ingawa hakuchaguliwa katika ofisi yoyote. Wakati wake viongozi waliochaguliwa katika halmashauri ya serikali ya jamhuri hiyo walimtegemea kifedha na kisiasa. Anajulikana zaidi kwa ufadhili wake wa wasanii mashuhuri kama vile Sandro Botticelli na Michelangelo Buonarroti. Ufadhili huo na ujenzi wa majengo mazuri kama makanisa na majumba ulikuwa sababu ya kumwita "il magnifico" (mwadhimu).  

Lorenzo mwenyewe alikuwa pia msanii aliyetunga mashairi. Alizaa watoto 10 na mmojawao aliyeitwa Giovanni akawa Papa Leo X.

Marejeo

Kujisomea 
 Miles J. Unger, Magnifico: Maisha ya kipaji na nyakati za vurugu za Lorenzo de Medici (Simon na Schuster 2008), wasifu wa Lorenzo.
 Christopher Hibbert, Nyumba ya Medici: Kuibuka na Kuanguka kwake (Morrow-Quill, 1980); historia ya jumla ya familia.
 FW Kent, Lorenzo de- Medici na Sanaa ya Ukubwa (The Johns Hopkins Symposia in Comparative History (The Johns Hopkins University Press, 2004); muhtasari wa uhusiano wa Lorenzo na sanaa.
 Peter Barenboim, Michoro ya Michelangelo - Ufunguo wa Tafsiri ya Medici Chapel (Moscow, Letny Sad, 2006)  .

Waliozaliwa 1449
Waliofariki 1492
Wanasiasa wa Italia
Washairi wa Italia
Bendera ya Uturuki

Bendera ya Uturuki iliyo rasmi (kwa Kituruki: Türk bayrağı) ni bendera nyekundu iliyo na nyota nyeupe na mwezi mpevu. 

Bendera ya Uturuki mara nyingi huitwa al bayrak (bendera nyekundu), na inaitwa al sancak (bendera nyekundu) katika İstiklal Marşı, wimbo wa taifa wa Uturuki. 

Ubunifu wa sasa wa bendera ya Uturuki umetokana moja kwa moja na bendera ya Dola la Osmani, ambayo ilipitishwa mwishoni mwa karne ya 18 na kupata namna yake ya mwisho mnamo 1844. Vipengele vya bendera ya Uturuki vimefafanuliwa na Sheria ya Bendera ya Uturuki mnamo 29 Mei 1936.

Uturuki
Uturuki
Uturuki
Prosdosimi

(alifariki karne ya 2 hivi) alikuwa Mkristo mwenye asili ya Ugiriki ambaye anatajwa kama askofu wa kwanza wa Padua, Italia Kaskazini.

Tangu kale anaheshimiwa na Wakatoliki kama mtakatifu.

Sikukuu yake huadhimishwa tarehe 7 Novemba.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Viungo vya nje

Saints of November 7: Prosdocimus of Padua 
http://www.diocesipadova.it/pls/s2ewdiocesipadova
http://www.parrocchiacamponogara.it/san-prosdocimo.aspx

Waliofariki karne ya 2
Maaskofu Wakatoliki
Watakatifu wa Ugiriki
Watakatifu wa Italia
Jimmie Johnson

Jimmie Kenneth Johnson (amezaliwa El Cajon, California, Septemba 17, 1975) ni mtaalamu wa mbio wa magari wa Marekani.

Johnson alicheza katika NASCAR Kombe Series msimu 2002-2020 na timu ya Hendrick Motorsports. Katika safu hii alishinda mataji saba: 2006, 2007, 2008, 2009, 2010, 2013 na 2016 na sawa na rekodi za Richard Petty na Dale Earnhardt.

Kuanzia 2021 Johnson anahamia IndyCar kujiunga na timu ya Chip Ganassi Racing.

Tanbihi

Viungo vya nje

Tovuti rasmi

Waliozaliwa 1975
Watu walio hai
Wanamichezo wa Marekani
Mike Bamiloye

Mike Abayomi Bamiloye (alizaliwa 13 Aprili 1960) ni mcheza filamu wa Nigeria, mwigizaji, muandaaji na muongozaji wa filamu.
Ni muasisi na raisi wa asasi ya Mount Zion Faith Ministries na mmiliki wa kituo cha runinga cha Mount Zion Television.

Alikuwa pia mwanachama wa kanisa la Christ Apostolic Church.

Maisha ya Awali
Mike alizaliwa 13 Aprili 1960 huko Ilesa, katika jimbo la Osun nchini Nigeria na kukulia ijebu-Jesa.
Alimpoteza mama yake akiwa na umri wa miaka. 

Alianza taaluma kama mwanafunzi katika chuo cha ualimu cha Ipetumodu.

Alianzisha Mount Zion mnamo 5 Agosti 1985.

Ameshirikishwa katika filamu na nyimbo nyingi za kidini za nchini Nigeria kwa miaka mingi tofauti.

Marejeo

Waliozaliwa 1960
Watu walio hai
Waigizaji filamu wa Nigeria
Atenodori

Atenodori (Kaisarea Mpya, 215 hivi – Kaisarea Mpya, Ponto, leo nchini Uturuki, 270 hivi) alikuwa askofu wa karne ya 3.

Tangu kale anaheshimiwa na Wakatoliki na Waorthodoksi kama mtakatifu.

Sikukuu yake huadhimishwa tarehe 7 Novemba.

Maisha
Atenodori alikuwa mdogo wa Gregori Mtendamiujiza. Familia yao ilikuwa haijaingia dini hiyo, ambayo yeye alikuja kuifahamu akiwa na umri wa miaka 12, baada ya kufiwa baba yake. 

Pamoja na kaka yake, Atenodori alikuwa ametumwa Beirut (leo nchini Lebanon) kwa ajili ya masomo ya sheria; kutoka huko walisafiri hadi Kaisarea ya Palestina. Huko walisikia habari za msomi maarufu Origen, mkuu wa Chuo cha Katekesi cha Aleksandria, aliyekuwa anaishi huko. Udadisi uliwafanya wakamsikilize na kuongea naye; ndipo walipovutiwa sana, kiasi cha kusahau kabisa Beirut na sheria.

Umaarufu alioupata kwa ujuzi wake wa Biblia uliofanya apewe daraja takatifu hiyo akiwa bado kijana (260 hivi) .

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Waliozaliwa 215
Waliofariki 270
Maaskofu Wakatoliki
Watakatifu wa Uturuki
Amaranti

Amaranti (alifariki karibu na Albi, leo nchini Ufaransa, 250/258) alikuwa Mkristo aliyeuawa katika dhuluma ya kaisari Decius au Valeriani wa Dola la Roma.

Tangu kale anaheshimiwa kama mtakatifu mfiadini.

Sikukuu yake huadhimishwa tarehe 7 Novemba.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Waliofariki 250
Wafiadini Wakristo
Watakatifu wa Ufaransa
Geroni na wenzake

Geroni na wenzake wengi sana, wakiwemo Eujeni na Theodoto (walifariki Melitene, Armenia ya kale, leo nchini Uturuki, 303 hivi) walikuwa Wakristo wa Dola la Roma waliopata kuwa wafiadini chini ya kaisari Dioklesyano.

Tangu kale wanaheshimiwa na Waarmenia, Wakatoliki na Waorthodoksi kama watakatifu.

Sikukuu yao huadhimishwa tarehe 7 Novemba.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Waliofariki 303
Wafiadini Wakristo
Watakatifu wa Uturuki
Vinsenti Grossi

Vinsenti Grossi (Pizzighettone, karibu na Cremona, 9 Machi 1845 – Vicobellignano, 7 Novemba 1917) alikuwa padri wa Kanisa Katoliki kutoka Italia Kaskazini. 

Alianzisha shirika la kitawa la Mabinti wa Oratori.

Alitangazwa mwenye heri na Papa Paulo VI tarehe 1 Novemba 1975, halafu mtakatifu na Papa Fransisko tarehe 18 Oktoba 2015. 

Sikukuu yake huadhimishwa tarehe ya kifo chake.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Viungo vya nje
Hagiography Circle
Saints SQPN

Waliozaliwa 1845
Waliofariki 1917
Mapadri
Watawa waanzilishi
Watakatifu wa Italia
Simproniani na wenzake

Simproniani na wenzake Klaudio, Nikostrati, Kastori na Simplisi (walifariki kwenye mto Sava, Panonia, leo nchini Kroasya, 306 hivi) walikuwa wachongamawe (isipokuwa Simplisi) waliouawa katika dhuluma ya Dola la Roma kwa sababu walikataa kuchonga sanamu ya mungu Eskulapi. 

Tangu kale wanaheshimiwa na Wakatoliki na Waorthodoksi kama watakatifu wafiadini.

Sikukuu yao huadhimishwa tarehe 8 Novemba.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Viungo vya nje 

 The Four Crowned Martyrs
 November 8, the Four Crowned Martyrs, with images of them and of Santi Quattro Coronati and the Chapel of Pope St Sylvester I
 Four Crowned Saints (or Four Crowned Martyrs) and relief at base of tabernacle, Orsanmichele
 Santi e beati: Santi Quattro Coronati 

Waliozaliwa karne ya 3
Waliofariki 306
Wafiadini Wakristo
Watakatifu wa Korasya
Klaro wa Tours

Klaro wa Tours (alifariki Tours, Galia, leo nchini Ufaransa, 396 hivi) alikuwa abati wa monasteri aliyoianzisha huko, karibu na mwalimu wake, askofu Martino wa Tours. 

Tangu kale anaheshimiwa na Kanisa Katoliki na Kanisa la Kiorthodoksi kama mtakatifu.

Sikukuu yake ni tarehe 8 Novemba.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Waliozaliwa karne ya 4
Waliofariki 396
Wamonaki
Mapadri
Watawa waanzilishi
Watakatifu wa Ufaransa